02006R1893 — MT — 26.07.2019 — 002.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:

▼B

REGOLAMENT Nru 1893/2006 TAL-PARLAMENT EWROPEW U TAL-KUNSILL

ta' l-20 ta' Diċembru 2006

li jistabbilixxi l-klassifikazzjoni ta' l-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi ta' l-istatistika

(Test b'rilevanza għaż-ŻEE)

TAQSIMA I

DISPOŻIZZJONIJIET ĠENERALI

Artikolu 1

Suġġett u ambitu

1. Dan ir-Regolament jistabblixxi klassifikazzjoni komuni ta' l-istatisitka fir-rigward ta' l-attivitajiet ekonomiċi fil-Komunità Ewropea, minn hawn 'il quddiem imsejjħa n-“NACE Rev. 2”. Din il-klassifikazzjoni tiżgura li l-klassifikazzjonijiet Komunitarji huma rilevanti għar-realtà ekonomika u ttejjeb il-komparabilità bejn il-klassifikazzjonijiet nazzjonali, tal-Komunità u internazzjonali u, b'hekk, ta' l-istatistika nazzjonali, tal-Komunità u internazzjonali.

2. Dan ir-Regolament għandu japplika biss għall-użu tal-klassifikazzjonijiet għal għanijiet ta' statistika.

Artikolu 2

Rev. 2 tan-NACE

1. In-NACE Rev. 2 għandha tinkludi:

2. In-NACE Rev. 2 hija stipulata fl-Anness I.

Artikolu 3

Użu tan-NACE Rev. 2

Il-Kummissjoni għandha tuża n-NACE Rev. 2 għall-istatistiċi kollha klassifikati skond l-attivitajiet ekonomiċi.

Artikolu 4

Klassifikazzjonjiet nazzjonali ta' l-attivitajiet ekonomiċi

1. L-istatistika ta' l-Istati Membri ppreżentata skond l-attivitajiet ekonomiċi għandha tkun prodotta permezz tan-NACE Rev. 2 jew ta' klassifikazzjoni nazzjonali li toħroġ minnha.

2. Il-klassifikazzjoni nazzjonali tista' tintroduċi intestaturi u livelli addizzjonali u tista' tintuża kodifikazzjoni differenti. Kull wieħed mil-livelli, ħlief l-ogħla, għandu jkun jikkonsisti jew fl-istess intestaturi bħal tal-livell ekwivalenti tan-NACE Rev. 2 jew intestaturi li jikkostitwixxu taqsim preċiż tagħhom.

3. L-Istati Membri għandhom iressqu quddiem il-Kummissjoni, għall-approvazzjoni tagħha qabel ma jkunu ppubblikati, l-abbozzi li jiddefinixxu jew jimmodifikaw il-klassifikazzjonjiet nazzjonali tagħhom. Il-Kummissjoni għandha tikkontrolla l-konformità ta' dawn l-abbozzi mal-paragrafu 2 fi żmien xahrejn. Il-Kummissjoni għandha tittrażmetti l-klassifikazzjoni nazzjonali approvata lill-Istati Membri l-oħra għall-informazzjoni. Il-klassifikazzjonjiet nazzjonali ta' l-Istati Membri għandhom jinkludu tabella ta' konkordanza bejn il-klassifikazzjonjiet nazzjonali u n-NACE Rev. 2.

4. F'każ ta' inkompatibilità bejn ċerti intestaturi tan-NACE Rev. 2 u l-istruttura ekonomika nazzjonali, il-Kummissjoni tista' tawtorizza Stat Membru sabiex juża aggregazzjoni ta' l-intestaturi tan-NACE Rev. 2 f'settur speċifiku.

Biex iġib awtorizzazzjoni bħal din, l-Istat Membru kkonċernat irid jipprovdi lill-Kummissjoni bit-tagħrif kollu meħtieġ biex tikkunsidra t-talba tiegħu. Il-Kummissjoni għandha tiddeċiedi fi żmien tliet xhur.

Madankollu, minkejja d-dispożizzjonijiet tal-paragrafu 2, din l-awtorizzazzjoni m'għandhiex tintitola lill-Istat Membru kkonċernat biex jissuddividi l-intestaturi aggregati b'mod differenti min-NACE Rev. 2.

5. Il-Kummissjoni għandha, flimkien ma' l-Istat Membru kkonċernat, tirrevedi perjodikament l-awtorizzazzjonijiet mogħtija skond il-paragrafu 4 biex ikun ivverifikat jekk għadhomx iġġustifikati.

Artikolu 5

Attivitajiet tal-Kummissjoni

Il-Kummissjoni, b'koperazzjoni ma' l-Istati Membri, għandha tiżgura t-tixrid, iż-żamma u l-promozzjoni tan-NACE Rev. 2, partikularment billi:

(c) tippubblika tabelli ta' korrispondenza bejn in-NACE Rev. 1.1 u n-NACE Rev. 2 u bejn in-NACE Rev. 2 u n-NACE Rev. 1.1;

Artikolu 6

▼M2

Atti delegati u ta’ implimentazzjoni

▼B

1. Il-miżuri li ġejjin għall-implimentazzjoni tan-NACE Rev. 2 għandhom ikunu adottati skond il-proċedura regolatorja msemmija fl-Artikolu 7(2):

▼M2

2. Il-Kummissjoni għandha s-setgħa li tadotta atti delegati f’konformità mal-Artikolu 6a li jemenda l-Anness I sabiex jiġu kkunsidrati l-iżviluppi ekonomiċi jew teknoloġiċi jew sabiex tallinjah ma’ klassifikazzjonijiet ekonomiċi u soċjali oħrajn.

▼B

3. Għandu jitqies il-prinċipju li l-benefiċċji mill-aġġornament iridu jkunu akbar mill-ispejjeż għalih, kif ukoll il-prinċipju li spejjeż u piżijiet addizzjonali jibqgħu f'limitu raġonevoli.

▼M2

Artikolu 6a

Eżerċizzju tad-delega

1. Is-setgħa ta’ adozzjoni ta’ atti delegati hija mogħtija lill-Kummissjoni suġġett għall-kondizzjonijiet stabbiliti f’dan l-Artikolu.

2. Is-setgħa li jiġu adottati l-atti delegati msemmija fl-Artikolu 6(2) għandha tingħata lill-Kummissjoni għal perijodu ta’ ħames snin mis-26 ta’ Lulju 2019. Il-Kummissjoni għandha tfassal rapport fir-rigward tad-delega ta’ setgħa mhux iktar tard minn disa’ xhur qabel ma jintemm il-perijodu ta’ ħames snin. Id-delega ta’ setgħa għandha tiġi estiża awtomatikament għal perjodi ta’ żmien identiċi, ħlief jekk il-Parlament Ewropew jew il-Kunsill joġġezzjona għal tali estensjoni mhux iktar tard minn tliet xhur qabel it-tmiem ta’ kull perjodu.

3. Id-delega tas-setgħa msemmija fl-Artikolu 6(2) tista’ tiġi rrevokata fi kwalunkwe ħin mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta’ setgħa speċifikata f’dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Hija ma għandhiex taffettwa l-validità ta’ kwalunkwe att delegat diġà fis-seħħ.

4. Qabel ma tadotta att delegat, il-Kummissjoni għandha tikkonsulta esperti nominati minn kull Stat Membru f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet ( 1 ).

5. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.

6. Att delegat adottat skont l-Artikolu 6(2) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien tliet xhur min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perijodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex ser joġġezzjonaw. Dak il-perijodu għandu jiġi estiż bi tliet xhur fuq inizjattiva tal-Parlament Ewropew jew tal-Kunsill.

▼B

Artikolu 7

Kumitat

1. Il-Kummissjoni għandha tkun megħjuna mill-Kumitat tal-Programm dwar l-Istatistika, stabbilit bid-Deċiżjoni 89/382/KEE, Euratom.

2. Fejn issir referenza għal dan il-paragrafu, għandha tapplika l-proċedura stipulata fl-Artikoli 5 u 7 tad-Deċiżjoni 1999/468/KE, u jkunu kkunsidrati d-dispożizzjonijiet ta' l-Artikolu 8 tagħha.

Il-perjodu stipulat fl-Artikolu 5(6) tad-Deċiżjoni 1999/468/KE għandu jkun iffissat għal tliet xhur.

▼M2 —————

▼B

Artikolu 8

Implimentazzjoni tan-NACE Rev. 2

1. L-unitajiet statistiċi msemmija fir-reġistri tan-negozju, kif imwaqqfa bir-Regolament (KEE) Nru 2186/93, għandhom ikunu kklassifikati skond in-NACE Rev. 2.

2. L-istatistika li tirreferri għall-attivitajiet ekonomiċi mwettqa mill-1 ta' Jannar 2008 'il quddiem għandha tkun prodotta mill-Istati Membri bl-użu tan-NACE Rev. 2 jew bi klassifikazzjoni nazzjonali li toħroġ minnha skond l-Artikolu 4.

3. B'deroga għall-paragrafu 2, l-istatistika għal żmien qasir irregolata mir-Regolament (KE) Nru. 1165/98 u l-indiċi ta' l-ispejjeż tax-xogħol irregolat mir-Regolament (KE) Nru. 450/2003 għandhom isiru bl-użu tan-NACE Rev. 2 mill-1 ta Jannar 2009.

4. Id-disposizzjoni tal-paragrafu 2 m'għandhiex tapplika għall-produzzjoni ta' l-istatistika li ġejja:

TAQSIMA II

EMENDI TA' L-ATTI RELATATI

Artikolu 9

Emendi tar-Regolament (KEE) Nru 3037/90

L-Artikoli 3, 10, u 12 tar-Regolament (KEE) Nru 3037/90 għandhom jitħassru.

Artikolu 10

Emenda tar-Regolament (KEE) Nru 3924/91

Ir-Regolament (KEE) Nru 3924/91 għandu b'dan ikun emendat kif ġej:

“1. Il-qasam kopert bl-istħarriġ imsemmi fl-Artikolu 1 għandu jkun dak ta' l-attivitajiet fit-taqsimiet B u Ċ tal-klassifikazzjonijiet ta' l-attivitajiet ekonomiċi fil-Komunità Ewropea (NACE Rev. 2)”.

▼M1 —————

▼B

Artikolu 12

Emenda tar-Regolament (KE) Nru 1165/98

Ir-Regolament (KE) Nru 1165/98 għandu b'dan ikun emendat kif ġej:

“1. Dan ir-Regolament għandu japplika għall-attivitajiet kollha tas-suq fit-Taqsimiet minn B sa N u minn P sa S tal-klassifikazzjoni ta' l-istatistika fir-rigward ta' l-attivitajiet ekonomiċi fil-Komunità Ewropea (NACE Rev. 2).”

Artikolu 13

Emenda tar-Regolament (KE) Nru 1172/98

Fir-Regolament (KE) Nru 1172/98 il-kliem “NACE Rev. 1” u “NACE Rev. 1.1” għandhom jinbidlu b'“NACE Rev. 2” fit-test kollu u fl-annessi.

Artikolu 14

Emenda tar-Regolament (KE) Nru 530/1999

Ir-Regolament (KE) Nru 530/1999 għandu b'dan ikun emendat kif ġej:

“1. L-istatistika għandha tkopri l-attivitajiet ekonomiċi kollha mfissra fit-taqsimiet B (Minjieri u barrieri), Ċ (Manifattura), D (Provvista ta' Elettriku, gass, fwar u arja kkondizzjonata), E (Provvista ta' ilma; sistemi ta' drenaġġi, ġestjoni ta' skart u attivitajiet ta' rimedjazzjoni), F (Kostruzzjoni), G (Negozju bl-ingrossa u bl-imnut; tiswija ta' vetturi bil-mutur u muturi), H (Trasport u ħżin), I (Akkomodazzjoni u attivitajiet ta' servizz marbuta ma' l-ikel), J (Attivitajiet ta' l-informatika u l-komunikazzjoni), K (Attivitajiet finanzjarji u ta' l-assigurazzjoni), L (Attivitajiet marbuta ma' propjetà immobbli), M (Attivitajiet professjonali, xjentifiċi u tekniċi), N (Attivitajiet amministrattivi u ta' servizz ta' sostenn), P (Edukazzjoni), Q (Attivitajiet ta' saħħa tal-bniedem u ta' xogħol soċjali), R (Attivitajiet ta' arti, divertiment u rikreazzjoni) u S (Attivitajiet oħra ta' servizz) tal-klassifikazzjoni ta' l-istatistika fir-rigward ta' l-attivitajiet ekonomiċi fil-Komunità Ewropea (NACE Rev. 2)”;

Artikolu 15

Emenda tar-Regolament (KE) Nru 2150/2002

Ir-Regolament (KE) Nru 2150/2002 għandu b'dan ikun emendat kif ġej:

Artikolu 16

Emenda tar-Regolament (KE) Nru 450/2003

Ir-Regolament (KE) Nru 450/2003 għandu b'dan ikun emendat kif ġej:

“Artikolu 3

Ambitu

1. Dan ir-Regolament għandu japplika għall-attivitajiet kollha mfissra fit-taqsimiet B sa S tan-NACE Rev. 2.

2. L-inklużjoni ta' l-attivitajiet ekonomiċi mfissra fin-NACE Rev. 2 taqsimiet O sa S fl-ambitu ta' dan ir-Regolament għandha tkun iddeterminata skond il-proċedura msemmija fl-Artikolu 12(2), b'mod li jingħata kas ta' l-istudji ta' fattibilità mfissra fl-Artikolu 10.”

“Artikolu 5

Frekwenza u data b'lura

1. Id-data għal-LCI għandha l-ewwel tinġabar skond in-NACE Rev. 2 għall-ewwel tliet xhur ta' l-2009, u wara dan għal kull tliet xhur (il-perjodi jittieħdu sal-31 ta' Marzu, it-30 ta' Ġunju, it-30 ta' Settembru u l-31ta' Diċembru ta' kull sena).

2. Data b'lura mill-ewwel tliet xhur ta' l-2000 sar-raba' perjodu ta' tliet xhur ta' l-2008 għandha ssir disponibbli mill-Istati Membri. Id-data b'lura għandha tiġi provduta għal kull waħda mit-taqsimiet B sa N tan-NACE Rev. u għall-punti ta' l-ispejjeż tax-xogħol msemmija fl-Artikolu 4(1).”

“3. Id-data b'lura msemmija fl-Artikolu 5 għandha tkun trażmessa lill-Kummissjoni (Eurostat) fl-istess ħin bħall-LCI għall-ewwel tliet xhur ta' l-2009.”

Artikolu 17

Emenda tar-Regolament (KE) Nru 48/2004

L-ewwel paragrafu ta' l-Artikolu 3(1) tar-Regolament (KE) Nru 48/2004 għandu jinbidel b'dan li ġej:

“Dan ir-Regolament għandu jkopri d-data fuq l-industrija ta' l-azzar, li hija mfissra bħala grupp 24.1 tal-klassifikazzjoni ta' l-istatistika ta' attivitajiet ekonomiċi fil-Komunità Ewropea (NACE Rev. 2).”

Artikolu 18

Emenda tar-Regolament (KE) Nru 808/2004

L-Anness I tar-Regolament (KE) Nru 808/2004 għandu jkun emendat skond l-Anness V ta' dan ir-Regolament.

Artikolu 19

Emenda tar-Regolament (KE) Nru. 1552/2005

Ir-Regolament (KE) Nru 1552/2005 għandu b'dan ikun emendat kif ġej:

“Artikolu 4

Ambitu ta' l-istatistika

L-istatistika fuq it-taħriġ vokazzjonali fl-intrapriżi għandha tkopri għall-inqas l-attivitajiet ekonomiċi kollha mfissra fit-taqsimiet minn B sa N u minn R sa S tan-NACE Rev. 2.”

TAQSIMA III

DISPOŻIZZJONIJIET FINALI

▼M1 —————

▼B

Artikolu 21

Dħul fis-seħħ

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.

Dan għandu japplika mill-1 ta' Jannar 2008.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

ANNESS I

REV. 2 TAN-NACE

Manifattura ta' ikel lest għall-annimali domestiċi

Manifattura ta' għalf għal annimali ta' l-irziezet lest

Manifattura ta' għalf għall-annimali lest

▼M1 —————

▼B

ANNESS III

L-Annessi A, B, Ċ u D tar-Regolament (KE) Nru 1165/98 għandhom ikunu emendati kif ġej:

1. Anness A

Dan l-Anness japplika għall-attivitajiet kollha elenkati fit-Taqsimiet minn B sa E tan-NACE Rev. 2, jew kif ikun il-każ, għall-prodotti kollha elenkati fit-Taqsimiet minn B sa E tas-CPA. It-tagħrif m'huwiex meħtieġ għad-diviżjoni 37, għall-gruppi 38.1, 38.2 u għad-diviżjoni 39 tan-NACE Rev. 2. L-elenku ta' l-attivitajiet jista' jkun irrivedut skond il-proċedura stabbilita fl-Artikolu 18.”

“6. It-tagħrif dwar il-produzzjoni (No 110) m'huwiex meħtieġ għad-Diviżjoni 36 u għall-Gruppi 35.3 u 38.3 tan-NACE Rev. 2.

7. It-tagħrif dwar turnover (No 120, 121, 122) m'huwiex meħtieġ għat-Taqsimiet D u E tan-NACE Rev. 2.

11. Il- fattur tal-prezzijiet ta' l-importazzjoni (No 340) huwa kkalkulat fuq il-bażi ta' prodotti tas-CPA. L-unitajiet tat-tip ta' attività ta' l-importazzjoni jistgħu jkunu klassifikati barra l-attivitajiet tat-Taqsimiet B sa E tan-NACE Rev. 2.”

“1. Il-fatturi kollha għajr il-fattur tal-prezz ta' l-importazzjoni (No 340), għandhom ikunu trażmessi fil-livell tat-Taqsima (ittra waħda) u d-Diviżjoni b'żewġ figuri tan-NACE Rev. 2. Il-fattur 340 għandu jkun trażmess fil-livell tat-Taqsima (ittra waħda) u d-Diviżjoni b'żewġ figuri tas-CPA.

2. Barra minn hekk, fir-rigward tat-Taqsima Ċ tan-NACE Rev. 2, l-indiċi tal-produzzjoni (No 110) u l-indiċi tal-prezzijiet ta' l-output (Nri 310, 311, 312) għandhom ikunu trażmessi fil-livelli ta' tliet figuri u erba' figuri tan-NACE Rev. 2. L-indiċijiet trażmessi għall-prezzijiet tal-produzzjoni u l-output fil-livelli ta' tliet figuri u erba figuri jridu jkunu jirrappreżentaw għall-inqas 90 % tal-valur totali miżjud għal kull Stat Membru tat-Taqsima Ċ tan-NACE Rev. 2 f'sena ta' bażi stipulata. Il-fatturi m'għandhomx għalfejn ikunu trażmessi f'dawn il-livelli dettaljati minn dawk l-Istati Membri li l-valur totali miżjud tagħhom tat-Taqsima Ċ tan-NACE Rev. 2 f'sena ta' bażi stipulata jirrappreżenta inqas minn 4 % tat-total tal-Komunità Ewropea.”

5. Il-fatturi tat-turnover (Nri 120, 121, 122) għandhom ikunu trażmessi għall-industrija totali mfissra bħala t-Taqsimiet B u C tan-NACE Rev. 2 u l-MIGs bl-eċċezzjoni tal-grupp industrijali prinċipali mfisser għal attivitajiet relatati ma' l-enerġija.

7. Il-fattur tal-prezz ta' l-importazzjoni (No 340) għandu jkun trażmess għall-prodotti ta' l-industrija totali, it-Taqsimiet minn B sa E tas-CPA u l-MIGs imfissra skond ir-Regolament (KE) No 586/2001 minn gruppi ta' prodotti tas-CPA. Dan il-fattur m'għandux għalfejn ikun trażmess minn dawk l-Istati Membri li m'adottawx l-ewro bħala l-munita tagħhom.

“9. Il-fatturi fuq is-swieq mhux domestiċi (Nri 122, 132 u 312) għandhom ikunu trażmessi skond id-distinzjoni bejn iż-żona ta' l-ewro u żona mhux ta' l-ewro. Id-distinzjoni għandha tkun applikata għall-industrija totali mfissra bħala t-Taqsimiet minn B sa E tan-NACE Rev. 2, il-MIGs, it-Taqsima (ittra waħda) u l-livell tad-Diviżjoni b'żewġ figuri tan-NACE Rev. 2. It-tagħrif dwar in-NACE Rev. 2 D u E ma huwiex meħtieġ fir-rigward tal-fattur 122. Barra minn hekk, il-fattur tal-prezz ta' l-importazzjoni (No 340) għandu jkun trażmess skond id-distinzjoni bejn iż-żona ta' l-ewro u żona mhux ta' l-ewro. Id-distinzjoni għandha tkun applikata għall-industrija totali mfissra bħala t-Taqsimiet minn B sa E tas-CPA, il-MIGs, it-Taqsima (ittra waħda) u l-livell tad-Diviżjoni b'żewġ figuri tas-CPA. Għad-distinzjoni bejn iż-żona ta' l-ewro u żona mhux ta' l-ewro, il-Kummissjoni tista' tiddetermina, skond il-proċedura stabbilita fl-Artikolu 18, it-termini għall-applikazzjoni ta' kampjuni ta' skemi Ewropej kif imfisser fil-punt (d) ta' l-ewwel subparagrafu ta' l-Artikolu 4(2). Il-kampjun ta' skema Ewropea jista' jillimita l-ambitu tal-fattur tal-prezz ta' l-importazzjoni għall-importazzjoni ta' prodotti minn pajjiżi mhux taż-żona Ewropea. Id-distinzjoni bejn iż-żona ta' l-ewro u żona mhux ta' l-ewro għall-fatturi 122, 132, 312 u 340 m'għandhiex għalfejn tkun trażmessa minn dawk l-Istati Membri li m'adottawx l-ewro bħala l-munita tagħhom.

“L-ewwel perjodu ta' referenza li għalih għandhom ikunu trażmessi l-fatturi kollha tan-NACE Rev. 2 huwa Jannar 2009 għad-data ta' kull xahar u l-ewwel kwart 2009 għad-data ta' kull tliet xhur.”

2. Anness B

Dan l-Anness japplika għall-attivitajiet kollha elenkati fit-Taqsima F tan-NACE Rev. 2.”

“1. Il-fatturi No 110, 210, 220 u 230 għandhom ikunu trażmessi għall-inqas fil-livell ta' Taqsima tan-NACE Rev. 2.

2. Il-fatturi ta' l-ordnijiet il-ġodda (No 130, 135 u 136) huma meħtieġa biss għall-Grupp 41.2 u għad-Diviżjoni 42 tan-NACE Rev. 2.”

“L-ewwel perjodu ta' referenza li għalih għandhom ikunu trażmessi l-fatturi kollha tan-NACE Rev. 2 huwa Jannar 2009 għad-data ta' kull xahar u l-ewwel kwart 2009 għad-data ta' kull tliet xhur.”

3. Anness Ċ

Dan l-Anness japplika għall-attivitajiet elenkati fid-Diviżjoni 47 tan-NACE Rev. 2.”

“1. Il-fattur tat-turnover (No 120) u l-fatturi tad-deflator tal-bejgħ/tal-volum tal-bejgħ (No 330/123) għandhom ikunu trażmessi skond il-livelli ta' detall imfissra fil-paragrafi 2 u 3. Il-fattur ta' l-għadd ta' persjuni (No 210) għandu jkun trażmess skond id-livell ta' dettall imfisser fil-paragrafu 4.